b'\n_START_ARTICLE_\nPZL I-22 Iryda\n_START_SECTION_\nIstorija\n_START_PARAGRAPH_\n1976\xc2\xa0m. Lenkijos oro paj\xc4\x97gos nusprend\xc4\x97 modernizuotis pakeisdamos iki tol naudotus vienmotorius treniruo\xc4\x8di\xc5\xb3 l\xc4\x97ktuvus \xc5\xa1iuolaiki\xc5\xa1kesniais. Kariuomen\xc4\x97 nor\xc4\x97jo pa\xc5\xbeeidimus ore geban\xc4\x8dio atlaikyti korpuso, kur\xc4\xaf b\xc5\xabtu galima greitai ir lengvai remontuoti. Pagal naujus reikalavimus sukurti orlaiv\xc4\xaf buvo patik\xc4\x97ta kompanijai PZL-Mielec, ji tur\xc4\x97jo r\xc5\xabpintis viskuo, nuo dizaino iki reikalingos \xc4\xafrangos. Pirmiausiai buvo bandyta tiesiog perdirbti senesn\xc4\xaf kompanijos l\xc4\x97ktuv\xc4\x85 \xe2\x80\x9eTS-11\xe2\x80\x9c, ta\xc4\x8diau 1979\xc2\xa0m. buvo priimtas sprendimas visk\xc4\x85 konstruoti i\xc5\xa1 naujo._NEWLINE_1985\xc2\xa0m. kovo 3 d. i\xc5\xa1bandytas pirmasis prototipas, tai buvo to meto tradicin\xc4\x97s konfig\xc5\xabracijos modelis su auk\xc5\xa1tai i\xc5\xa1keltais sparnais, \xc5\xa1alia fiuzelia\xc5\xbeo \xc5\xa1onuose \xc4\xafmontuotais varikliais ir \xc4\xaf korpus\xc4\x85 \xc4\xaftraukiama va\xc5\xbeiuokle. Pilotai s\xc4\x97d\xc4\x97jo tandemu, vienas u\xc5\xbe kito. Kabinoje sumontuotos \xc4\xafrangos valdymas buvo suplanuotas pana\xc5\xa1us \xc4\xaf Mig-21, kurie sudar\xc4\x97 pagrind\xc4\x85 tuome\xc4\x8di\xc5\xb3 Lenkijos oro paj\xc4\x97g\xc5\xb3 aviaparko. \xe2\x80\x9eI-22\xe2\x80\x9c stabilizatoriai bei oro stabdys valdomi mechani\xc5\xa1kai hidraulikos, o kabinos gaubtas pneumatikos mechanizm\xc5\xb3._NEWLINE_Ie\xc5\xa1kant geriausio varianto, iki 1991\xc2\xa0m. buvo pagaminti net 6 prototipai, kol galiausiai tais pa\xc4\x8diais metais Lenkijos oro paj\xc4\x97gos u\xc5\xbesisak\xc4\x97 devynis treniruo\xc4\x8di\xc5\xb3 l\xc4\x97ktuvus._NEWLINE_Sekan\xc4\x8diais metais buvo perduodi a\xc5\xa1tuoni u\xc5\xbesakyti l\xc4\x97ktuvai oro paj\xc4\x97goms, dar vienas panaudotas bandomiesiems skryd\xc5\xbeiams. Po bandym\xc5\xb3 oro paj\xc4\x97gos tur\xc4\x97jo priekai\xc5\xa1t\xc5\xb3 d\xc4\x97l galios tr\xc5\xabkumo. Tais pa\xc4\x8diais metais lenkai \xc4\x97m\xc4\x97si kurti modifikacijas: M-93K (su galingesniais lenk\xc5\xb3 kurtais K-15 varikliais) ir M-93V (su kompanijos Rolce-Royce Viper 545 varikliais). Pastarasis buvo kuriamas tikintis \xc5\xa1\xc4\xaf orlaiv\xc4\xaf eksportuoti \xc4\xaf u\xc5\xbesien\xc4\xaf._NEWLINE_Nors buvo eksploatuojami, \xc5\xa1ie l\xc4\x97ktuvai nepasi\xc5\xbeym\xc4\x97jo patikimu, taip pat tur\xc4\x97jo konstrukcini\xc5\xb3 problem\xc5\xb3. Po 1996\xc2\xa0m. \xc4\xafvykusios katastrofos buvo apkaltinta prasta kontrol\xc4\x97s sistema, visi orlaiviai pripa\xc5\xbeinti netinkami skryd\xc5\xbeiams iki bus modernizuoti. Sekan\xc4\x8diais metais buvo modernizuoti turimi 11-a \xe2\x80\x9eI-22 Iryda\xe2\x80\x9c bei pristatyti \xc5\xa1e\xc5\xa1i nauji orlaiviai'